# OБРАЗЛОЖЕНИЕ НА НЕКОНСОЛИДИРАНИ НЕРЕВИДИРАНИ ФИНАНСИСКИ ИЗВЕШТАИ

**01.01 – 30.06.2021 ГОДИНА**

**А. Известување за промени во сметководствените политики и методи на вреднување на ставките во финансиските извештаи**

Основните сметководствени политики и методи на вреднување користени при составување на финансиските извештаи за периодот 01.01 – 30.06.2021 година се непроменети и се конзистентни со оние применети при составувањето на финансиските извештаи за истиот период од минатата година.

# Б. Коментар на остварените приходи

Во периодот од 01.01-30.06.2021 година Друштвото оствари позитивен финансиски резултат во бруто износ од 2.496 илјади денари наспроти бруто добивката во 2020 година за истиот период во износ од 2.929 илјади денари. Ова намалување на приходите во најголема мера се должи на светската пандемија со Ковид-19 која има силни економски последици врз глобалната економомија а последиците од кризата од Ковод-19,директно влијае на оперативното работење на нашата компанија и врз продуктивноста,ликвидноста,наплатата на побарувањата и сл.

# В. Коментар на остварените расходи

Во периодот од 01.06-30.06.2021 година Друштвото оствари расходи во износ од 8.621 илјади денари кои се за 1.263 илјади поголеми од расходите во 2020 година за истиот период кога

изнесувале 7.358 илјади денари. Зголемувањето на расходите се должи на зголемени

расходи-останати трошоци од работењето од редовни активности за време на светска пандемија со Ковид-19 и останати расходи.

# Г. Исплатени дивиденди

Дивиденда не е исплаќана во текот за престојниот период, како ниту во претходните години од причина што друштвото има непокриени загуби од претходните години.

# Д. Вложувања и продажби на материјални средства

Друштвото во периодот од 01.01-30.06.2021година има инвестиции во градежи и опрема инвестиции во недвижности во износ од 7.916.996 илјади денари.

# Ѓ. Промени во кредитните задолжувања

Друштвото во тековниот период 01.01-30.06.2021 година нема извршено нови кредитни задолжувања.

# Е. План и очекувања за претстојниот период

Друштвото досегашното свое работење го извршуваше во согласност со своите утврдени стратешки цели и деловната политика со цел унапредување и постигање на подобри резултати во своето работење.

Со оглед на тоа дека основна дејност на друштвото е издавање под наем на деловен простор со кој располага, во идниот период активностите ќе бидат насочени кон наоѓање на соодветни закупци и можност за издавање на целокупниот простор со кој друштвото располага.

Очекувањата на менаџментот за наредната година се зголемување на приходите од основната дејност, како и рационализација на остварените трошоци. Ова е поткрепено и со фактот што друштвото поседува недвижности во најатрактивните централни подрачја во градот за кои секогаш има побарувачка.

Друштвото цени дека овие цели и планови се остварливи и друштвото ќе продолжи со позитивни финансиски резултати и во идните периоди.

ИНТЕРПРОМЕТ АД ТЕТОВО